
	      OPĆINSKOM SUDU U ŠIROKOM BRIJEGU
                                                                        -sucu za prethodno saslušanje-  

	
Na temelju čl. 45. st. 2. toč. i) i čl. 241. st. 1. ZKP-a F BiH, podižem


O  P  T  U  Ž  N  I  C  U  

P r o t i v :

	S. P., rođen 1992. godine u mjestu Karovići, općina Trnovo, ranije osuđivan.

D a    je:

	Nakon što je dana 03.12.2024. godine u Posušju usmeno dogovorio sa M. K., vlasnikom poduzeća „A.“ d.o.o. Posušje, koji se bavi prodajom i iznajmljivanjem vozila od istoga na povjerenje uzeo vozilo marke „VW Passat“ , reg. oznaka … uz predujam od 3.400,00 KM, po kojem dogovoru je na račun vlasnika trebao uplatiti još 2.000,00 KM, a da mu do 03.01.2025. godine isto vozilo vrati ukoliko ga ne želi kupiti, što nije učinio, već je u cilju da za sebe pribavi imovinsku korist, svjestan da se radi o tuđoj pokretnoj stvari koja mu je povjerena, htijući to, protupravno je zadržao za sebe, a potom isto vozilo prodao A. R. iz Ilidže za iznos od 10.000,00 KM, oštetivši na taj način M. K. za vrijednost utajene stvari.  

	Dakle, s ciljem da sebi pribavi imovinsku korist protupravno zadržao tuđu pokretninu koja mu je povjerena, 

        Čime da bi počinio kazneno djelo Utaja iz čl. 290. st .1. KZ F BiH.

